“สี จิ้นผิง” เสนอชื่อ “หลี่ เฉียง” เป็นนายกรัฐมนตรีจีนคนใหม่
ประธานาธิบดีสี จิ้นผิง เสนอชื่อ นายหลี่ เฉียง เป็นนายกรัฐมนตรีคนใหม่ของจีนในระหว่างการประชุมประจำปีของสภาประชาชนแห่งชาติจีน (NPC) โดยนายหลี่จะมีหน้าที่รับผิดชอบในการจัดการด้านเศรษฐกิจของจีนเป็นอันดับสองของโลก
ประธานาธิบดีสี จิ้นผิง เสนอชื่อ นายหลี่ เฉียง เป็นนายกรัฐมนตรีคนใหม่ของจีนในระหว่างการประชุมประจำปีของสภาประชาชนแห่งชาติจีน (NPC) โดยนายหลี่จะมีหน้าที่รับผิดชอบในการจัดการด้านเศรษฐกิจของจีนเป็นอันดับสองของโลก
11 มี.ค. 2566

ผู้สื่อข่าวรายงานว่า ประธานาธิบดีสี จิ้นผิง ของจีนเสนอชื่อ นายหลี่ เฉียง เป็นนายกรัฐมนตรีคนใหม่ของจีนในระหว่างการประชุมประจำปีของสภาประชาชนแห่งชาติจีน (NPC) ในวันนี้ (11 มี.ค.66) โดยนายหลี่จะมีหน้าที่รับผิดชอบในการจัดการด้านเศรษฐกิจของจีนซึ่งใหญ่เป็นอันดับสองของโลก
โดยสำนักข่าวรอยเตอร์รายงานว่า นายหลี่ซึ่งเป็นอดีตหัวหน้าพรรคคอมมิวนิสต์ของเซี่ยงไฮ้ซึ่งเป็นเมืองใหญ่ที่สุดของจีนนั้นจะเข้ารับตำแหน่งแทนนายหลี่ เค่อเฉียงซึ่งจะเกษียณอายุในวันสุดท้ายของการประชุม NPC ในวันจันทร์ที่จะถึงนี้ (13 มี.ค.66) หลังจากดำรงตำแหน่งนายกรัฐมนตรีจีน 2 สมัยนาน 10 ปี
นายหลี่ เฉียง วัย 63 ปีนั้นเป็นคนสนิทของปธน.สี โดยเคยดำรงตำแหน่งเสนาธิการระหว่างปี 2547-2550 เมื่อครั้งที่ปธน.สีเคยดำรงตำแหน่งเลขาธิการพรรคคอมมิวนิสต์ประจำมณฑลเจ้อเจียงทางตะวันออกของจีน
นายหลี่ซึ่งถูกมองว่าเป็นนักปฏิบัติและเป็นมิตรกับธุรกิจนั้น จะต้องเผชิญกับภารกิจที่ยากลำบากในการฟื้นฟูเศรษฐกิจ หลังจากได้รับผลกระทบจากการควบคุมโรคโควิด-19 เป็นเวลา 3 ปี, ความเชื่อมั่นที่อ่อนแอของผู้บริโภคและภาคเอกชน และปัญหาต่าง ๆ ในระดับโลกขอบคุณเครดิตข่า
เครดิต ขอบคุณภาพข่าว : Xinhua Thai